MUNICIPIUL TÂRGU MUREŞ Aprobat DIRECŢIA Activităţi Social-Culturale, Patrimoniale şi Comerciale p. Primar

SERVICIUL Activităţi Culturale, Sportive de Tineret și Locativ Viceprimar

Nr. 24648 din 14.05.2025 *Kovács Mihály Levente*

## **Referat de aprobare**

privind aprobarea încheierii unor acorduri de colaborare în vederea realizării în parteneriat a unor evenimente sportive și educaționale de interes public local care se desfășoară în luna iunie 2025

Prin adresa nr.22229/30.04.2025 Asociația Amicus din Târgu Mureș solicită sprijin pentru organizarea evenimentului ”Orășelul Copiilor” care va avea loc cu ocazia Zilei internaționale a Copilului.

De asemenea, prin adresa nr. 23315/08.05.2025 Federația Română de Teqball propune organizarea în parteneriat a unei competiții internaționale de Teqball, având în vedere faptul că prin adresa 23059/07.05.2025, F.R. Teqball a denunțat Contractul de asociere încheiat urmare HCL nr. 345/28.10.2021 cu Municipiul Târgu Mureș.

În Bugetul Municipiului Târgu Mureș aprobat prin HCL nr. 37/27.03.2025 la TITLUL X ALTE CHELTUIELI (ASOCIAȚII ȘI FUNDAȚII), capitolul 67.02.05.01. Sport, pct. 3 – Parteneriate sportive, este disponibilă suma de 3.091.125 lei, iar la capitolul 67.02.05.02. Tineret, pct. 6 – Parteneriate educaționale este disponibilă suma de 5.890 lei.

 Supunem spre aprobare Consiliului local proiectul de hotărâreprivind aprobarea încheierii unor acorduri de colaborare în vederea realizării în parteneriat a unor evenimente sportive și educaționale de interes public local care se desfășoară în luna iunie 2025, conform anexei.

 Director ex. adj, Şef serviciu,

 *Blaga Cosmin Marina Ciugudean*

Întocmit/scris: V.M.

ROMÂNIAPROIECT

JUDEŢUL MUREŞ

CONSILIUL LOCAL AL MUNICIPIULUI TÂRGU MUREȘ Inițiator

 p. Primar

 Viceprimar

 *Kovács Mihály Levente*

**H O T Ă R Â R E A nr. \_\_\_\_**

**Din\_\_\_\_\_\_\_ 2025**

privind aprobarea încheierii unor acorduri de colaborare în vederea realizării în parteneriat a unor evenimente sportive și educaționale de interes public local care se desfășoară în luna iunie 2025

*Consiliul local al municipiului Târgu Mureș, întrunit în ședință ordinară de lucru,*

 **Având în vedere**:

* Referatul de aprobare nr. 24648/14.05.2025, inițiat de Primar prin Direcția Activităţi Social-Culturale, Patrimoniale şi Comerciale privind aprobarea încheierii unor acorduri de colaborare în vederea realizării în parteneriat a unor evenimente sportive și educaționale de interes public local care se desfășoară în luna iunie2025.
* Raportul de specialitate nr. \_\_\_\_\_\_\_\_\_\_\_\_\_ al Direcţiei juridice contencios administrativ şi administraţie publică locală ,
* Raportul de specialitate nr. \_\_\_\_\_\_\_\_\_\_\_\_\_\_\_\_\_\_\_\_al Direcției economice
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Hotărârii Consiliului local municipal Târgu Mureş nr. 37/2025 privind aprobarea bugetului Unităţii Administrativ Teritoriale - Municipiul Târgu Mureş pe anul 2025;
* Art.3 alin. (1) din Legea nr. 69/2000- Legea educației fizice și sportului, cu modificările și completările ulterioare.
* Art.1 din HG.1447/2007 privind aprobarea normelor financiare pentru activitatea sportivă, cu modificările și completările ulterioare.
* Art.14, alin. (4) din Legea 273/2006 privind finanțele publice locale, cu modificările și completările ulterioare.

**În temeiul**  prevederilor art.129 alin. (1), alin. (2) lit. “d” și ,,e”, alin. (7) lit ,, a”, ,,d”,e”și ,,f”, art. 196 alin. (1) din lit. “a” şi ale art. 243 alin. (1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

 Art.1 Se aprobă încheierea unor acorduri de colaborare în vederea realizării în parteneriat a unor evenimente sportive și educaționale de interes public local care se desfășoară în luna iunie 2025 cu solicitanții conform anexei care face parte integrantă din prezenta hotărâre.

 Art.2. Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art.3**. În conformitate cu prevederile art. 252, alin. 1, lit. ,,c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.
* Direcției Economice.
* Solicitanților cuprinși în anexa 1.

 **Viză de legalitate,**

**Secretar General al Municipiului Târgu Mureș,**

**Bordi Kinga**